作者：黄廷
词牌/韵律：兰陵王

paragraphs: 絮花弱。
吹满斜阳院落。
秋千外，无数小舟，绿水溶溶带城郭。
流光漫暗觉。
辜却。
莺呼燕诺。
欢游地，都在梦中，双蝶翩翩度帘幕。
凭谁问康乐。
又粉过新梢，红退残萼。
阑干休倚东风恶。
怜瑟韵空在，鉴容偷改，青青洲渚遍杜若。
故交半廖寞。
漂泊。
镇如昨。
念玉指频弹，珠泪还阁。
孤灯隐隐巫云薄。
奈别遽无语，恨深谁托。
明朝何处，夜渐短，听画角。